Fit-8 ta' Awwissu 2016, il-Kunsill qabel li ma jimponix multi fuq il-Portugall u Spanja għan-nuqqas tagħhom milli jieħdu azzjoni effettiva biex jikkoreġu d-defiċits eċċessivi tagħhom. Huwa żied ukoll il-proċedura ta' defiċit eċċessiv għaż-żewġ pajjiżi, filwaqt li stabbilixxa skadenzi ta' korrezzjoni ġodda u nnotifika miżuri li għandhom jittieħdu Fit-12 ta' Lulju 2016, il-Kunsill sab li l-ebda wieħed miż-żewġ pajjiżi ma kien ħa azzjoni effettiva biex inaqqas id-defiċit tiegħu għal taħt it-3% tal-PDG , il-valur referenzjarju tal-UE għad-defiċits tal-gvern. Id-deċiżjonijiet tal-Kunsill wasslu għal sanzjonijiet skont il-proċedura ta' defiċit eċċessiv, abbażi tal-Artikolu 126(8) tat-Trattat dwar il-Funzjonament tal-Unjoni Ewropea (TFUE). Jistgħu jiġu imposti multi sa 0.2% tal-PDG imma, wara talbiet motivati li saru mill-Portugall u Spanja, fis-27 ta' Lulju 2016 il-Kummissjoni pproponiet li jitneħħew il-multi. Fit-8 ta' Awwissu l-Kunsill iddeċieda li ma jirrevokax il-proposta tal-Kummissjoni. Barra minn hekk, ir-regoli fiskali tal-UE jitolbu li l-Kummissjoni tipproponi sospensjoni parzjali jew totali tal-impenji jew il-pagamenti tal-fondi strutturali u ta' investiment tal-UE għall-2017. Madankollu l-Kummissjoni ddeċidiet li tagħmel il-proposta fi stadju aktar tard, wara djalogu strutturat mal-Parlament Ewropew. L-iskadenzi l-ġodda stabbiliti mill-Kunsill huma bbażati fuq l-Artikolu 126(9) TFUE. Issa jeħtieġ li l- Portugall jikkoreġi d-defiċit tiegħu sal-2016 Spanja sa mhux aktar tard mill- . Għandha tittieħed azzjoni effettiva sal-15 ta' Ottubru 2016, u ż-żewġ pajjiżi għandhom jippreżentaw rapport sa dik id-data. Il-Kunsill appella lill-Portugall biex inaqqas id-defiċit tal-amministrazzjoni pubblika għal 2.5% tal-PDG fl-2016 . Din is-sena, jeħtieġ li l-Portugall jimplimenta miżuri ta' konsolidazzjoni li jammontaw għal 0.25% tal-PDG. Kull qligħ mhux mistenni għandu jintuża biex jitħaffef il-pass fit-tnaqqis tad-defiċit u tad-dejn, u jeħtieġ li l-Portugall ikun lest li jadotta miżuri oħra f'każ li jkun hemm riskji għall-baġit. Jeħtieġ li l-miżuri ta' konsolidazzjoni fiskali jiżguraw fil-bilanċ tal-baġit tal-gvern b'mod li jwasslu għal tkabbir ekonomiku. Il-Portugall kien soġġett għal proċedura ta' defiċit eċċessiv minn Diċembru 2009, meta l-Kunsill ħareġ rakkomandazzjoni li talbet il-korrezzjoni tad-defiċit tiegħu sal-2013. F'April 2011, madankollu, wara diversi xhur ta' pressjoni tas-suq fuq il-bonds sovrani tiegħu, il-Portugall talab assistenza minn kredituri internazzjonali . Hu kiseb pakkett ta' €78 biljun ta' self mill-UE, iż-żona tal-euro u l-FMI. F'Ottubru 2012, il-Kunsill estenda l-iskadenza għall-korrezzjoni tad-defiċit b'sena sal-2014, fid-dawl tar-reċessjoni fil-pajjiż. Il-prospetti ekonomiċi ddeterjoraw aktar, u d-defiċit tal-amministrazzjoni pubblika laħaq is-6.4% tal-PDG fl-2012. F'Ġunju 2013, il-Kunsill estenda l-iskadenza għall-korrezzjoni tad-defiċit b'sena oħra, sal-2015. Huwa stabbilixxa miri ta' defiċit nominali ta' 5.5% tal-PDG għall-2013, 4.0% tal-PDG għall-2014 u 2.5% tal-PDG għall-2015. Il-Portugall ħareġ mill-programm ta' aġġustament ekonomiku tiegħu f'Ġunju 2014. Madankollu, dan qabeż l-iskadenza stabbilita mill-Kunsill peress li d-defiċit tal-amministrazzjoni pubblika ammonta għal 4.4% tal-PDG fl-2015. Il-Portugall ma kkoreġiex id-defiċit tiegħu sal-2015 kif kien meħtieġ, u l-isforzi fiskali tiegħu kienu sostanzjalment inqas minn dak li rrakkomanda l-Kunsill. Bis-saħħa tal-miżuri ta' politika li ttieħdu fil-baġit tiegħu tal-2016, din is-sena d-defiċit tal-amministrazzjoni pubblika tal-Portugall hu mistenni li jinżel taħt il-valur referenzjarju ta' 3% tal-PDG. Minħabba l-inċertezzi rigward l-iżviluppi ekonomiċi u baġitarji, madankollu, il-marġini ta' sigurtà kontra l-ksur tal-valur referenzjarju għal darba oħra huwa dejjaq. Għalhekk, il-Kunsill iqis li pjan ta' aġġustament kredibbli u sostenibbli jitlob li l-Portugall jilħaq defiċit tal-amministrazzjoni pubblika ta' 2.5% tal-PDG fl-2016. Spanja Il-Kunsill jappella lil Spanja biex tnaqqas id-defiċit tal-amministrazzjoni pubblika tagħha għal 4.6% tal-PDG fl-2016, 3.1% tal-PDG fl-2017 u 2.2% tal-PDG fl-2018 . Minbarra t-tfaddil diġà previst, jeħtieġ li Spanja timplimenta miżuri ta' konsolidazzjoni li jammontaw għal 0.5% tal-PDG kemm fl-2017 kif ukoll fl-2018. Kull qligħ mhux mistenni għandu jintuża biex jitħaffef il-pass fit-tnaqqis tad-defiċit u tad-dejn, u jeħtieġ li Spanja tkun lesta li tadotta miżuri oħra f'każ li jkun hemm riskji għall-baġit. Jeħtieġ li l-miżuri ta' konsolidazzjoni fiskali jiżguraw fil-bilanċ tal-baġit tal-gvern b'mod li jwasslu għal tkabbir ekonomiku. Spanja kienet soġġetta għal proċedura ta' defiċit eċċessiv minn April 2009, meta l-Kunsill ħareġ rakkomandazzjoni li talbet il-korrezzjoni tad-defiċit tagħha sal-2012. Madankollu, f'Diċembru 2009, il-Kunsill estenda l-iskadenza sal-2013. Il-Kummissjoni pprevediet li d-defiċit ta' Spanja għall-2009 kellu jilħaq 11.2% tal-PDG, ħames punti perċentwali aktar mill-previżjoni preċedenti tagħha. F'Lulju 2012, il-Kunsill estenda l-iskadenza b'sena oħra sal-2014 minħabba ċirkostanzi ekonomiċi ħżiena Barra minn hekk, f'Lulju 2012, l-istati membri taż-żona tal-euro qablu li jipprovdu sa €100 biljun ta' self lil Spanja għar-rikapitalizzazzjoni tal-industrija tas-servizzi finanzjarji tagħha. F'Ġunju 2013, il-Kunsill sab li Spanja kienet tissodisfa l-kondizzjonijiet għall-estensjoni tal-iskadenza għall-korrezzjoni tad-defiċit b'sentejn oħra, filwaqt li stabbilixxa data ta' skadenza ġdida għall-2016. Huwa stabbilixxa miri ta' defiċit nominali ta' 6.5% tal-PDG għall-2013, 5.8% tal-PDG għall-2014, 4.2% tal-PDG għall-2015 u 2.8% tal-PDG għall-2016. Spanja ħarġet mill-programm ta' assistenza finanzjarja tas-settur finanzjarju f'Jannar 2014. Hija kienet użat kważi €38.9 biljun tas-self għal- rikapitalizzazzjoni tal-banek, flimkien ma' madwar €2.5 biljun għal kapitalizzazzjoni tal-kumpanija tal-ġestjoni tal-assi tal-pajjiż. Madankollu, id-defiċits tal-amministrazzjoni pubblika ta' 5.9% tal-PDG fl-2014 u 5.1% tal-PDG fl-2015 kienu aktar mill-miri intermedji stabbiliti mill-Kunsill. Barra minn hekk, l- illaxkar tal-politika fiskali fl-2015 kellu impatt kbir fuq ir-riżultati fiskali tal-pajjiż fl-istess sena. Konsegwenza ta' dan, Spanja mhijiex mistennija li tikkoreġi d-defiċit tagħha fl-2016 kif mitlub mill-Kunsill fir-rakkomandazzjoni tiegħu ta' Ġunju 2013. Id-defiċit tal-amministrazzjoni pubblika tagħha bħalissa huwa mistenni li jammonta għal 4.6% tal-PDG fl-2016, 3.3% tal-PDG fl-2017 u 2.7% tal-PDG fl-2018, skont it-tbassir ekonomiku aġġornat tal-Kummissjoni tar-rebbiegħa tal-2016. U l-isforz fiskali tal-pajjiż naqas sostanzjalment minn dak li rrakkomanda l-Kunsill. L-għoti ta' sena oħra lil Spanja biex tikkoreġi d-defiċit tagħha jitlob aġġustament fil-bilanċ strutturali li jista' jkollu impatt ferm negattiv fuq it-tkabbir. Għalhekk il-Kunsill iqis li huwa adegwat li jestendi l-iskadenza Il-Kunsill iqis li pjan ta' aġġustament kredibbli u sostenibbli jitlob li Spanja tilħaq defiċit tal-amministrazzjoni pubblika ta' 4.6%, 3.1% u 2.2% tal-PDG fl-2016, fl-2017 u l-2018 rispettivament. Awwissu 2016 deċiżjoni li l-Portugall jingħata avviż biex jieħu miżuri biex jikkoreġi d-defiċit eċċessiv tiegħu Awwissu 2016 deċiżjoni dwar il-multa imposta fuq il-Portugall għan-nuqqas li jieħu azzjoni effettiva fuq id-defiċit tiegħu Awwissu 2016 deċiżjoni li Spanja tingħata avviż biex tieħu miżuri biex tikkoreġi d-defiċit eċċessiv tagħha Awwissu 2016 deċiżjoni dwar il-multa imposta fuq Spanja għan-nuqqas li tieħu azzjoni effettiva fuq id-defiċit tagħha Proċedura ta' defiċit eċċessiv: Il-Kunsill iqis li l-Portugall u Spanja ma ħadux azzjoni effettiva